จากกรณีครอบครัวกร่าง ทะเลาะวิวาทกับเจ้าหน้าที่ตำรวจ สภ.มาบตาพุด จ.ระยอง หลังถูกเขียนใบสั่งข้อหาจอดรถในที่ห้ามจอด ต่อมาตำรวจแจ้งข้อหาดูหมิ่นเจ้าพนักงาน ต่อสู้ขัดขวางเจ้าพนักงาน และลูกชายถูกแจ้งข้อหา ทำร้ายร่างกายเจ้าหน้าที่ขณะปฏิบัติหน้าที่ อีกหนึ่งข้อหา นอกจากนี้ยังมีชาวเน็ตแฉพฤติกรรมของครอบครัวนี้ที่ไปมีเรื่องในหลายพื้นที่ ทั้งนี้ โดยที่ น.ส.หทัยรัตน์ สมถวิล อายุ 35 ปี แม่ครอบครัวหัวร้อน มักจะกล่าวอ้างว่าตนเองเรียนจบมหาวิทยาลัยธรรมศาสตร์ จนต่อมา ถึงออกมายอมรับว่าไม่ได้จบมหาวิทยาลัยธรรมศาสตร์จริง แต่ เป็นการแอบอ้างให้ตำรวจคิดว่ารู้กฎหมาย